فرحان اختر

فرحان اختر (پیدٲیش 9 جَنؤری 1974) چھ اَکھ ہِندوستٲنؠ اداکار، فِلِم ساز تہٕ گلوکار یس ہندی فِلِم مَنٛز چھ کٲم کران۔ سکرین رائٹر جاوید اختر تہٕ ہنی ایرانی یس زامُت، أمؠ کٔر 1999 مَنٛز رتیش سدھوانی یس سٟتؠ پروڈکشن کمپنی ایکسل انٹرٹینمنٹ قٲیم۔

اخترن کٔر ہدایت کٲری مَنٛز شروٗعات ینہٕ واجینہ فلمہ دل چھتا ہے (2001) سٟتؠ یَتھ حقیقت پسنٛد جدیٖد ہِندوستٲنؠ نوجوانن ہنٛز تصویٖر کشی کرنہٕ خٲطرٕ تنقیدی تعٲریف ملی، تہٕ بہترین ہِندی فلمہ ہنٛد نیشنل ایوارٛڈ تہٕ بہترین فلمہ ہنٛد فِلِم فیئر ایوارڈ (تَنقیٖد) ۔ اَمہِ پتہٕ کٔر أمہ جنگی فلمہ لکشیا (2004) ، ایکشن تھرلر ڈون 2(2006) تہٕ امیوٗک سیکوئل ڈان 2 (2011) ہٕچ ہدایت کٲری۔

بطور اداکار، کٔر اخترَن میوزیکل ڈرامہ راک آن!! سٟتؠ سکرین پؠٹھ قدم۔ 2008 تس مَنٛز زیوٗن تمہ بہترین ہِندی فِلِم (بطور پروڈیوسر) باپتھ دۄیم نیشنل فِلِم ایوارڈ تہٕ بہترین مرد ڈیبیوک فِلِم فیئر ایوارڈ۔ أمہ کٕر بڈی روڈ فِلِم زِندگی نا ملیگی دوبرا (2011) مَنٛز اداکٲری، اَمہِ خٲطرٕ مکالمہٕ لؠکھنہٕ تہٕ پروڈیوٗس کرنہٕ ییٚمہ سٟتؠ تٔمس بہتٔریٖن سہارٕ اداکار سنٛد فِلِم فیئر ایوارڈ حٲصل گوٚو۔ اَمہِ پتہٕ کوٚر اخترن بایوپک بھاگ ملکھا بھاگ (2013) مَنٛز ایتھلیٹ ملکھا سنگھ سنٛد کردار ادا، ییٚمؠ بہتٔریٖن اداکار سنٛد فِلِم فیئر ایوارڈ زیوٗن۔ اَمہِ پتہٕ ٲسؠ أمؠ سٕنٛدؠ کردار فیملی ڈراما دل دھڑکنے دو (2015) کرائم تھرلر وزیر۔ (2016) تہٕ ڈرٛاما دی اسکائی از پنک (2019) تہٕ توفان (2021) مَنٛز۔

 اِبتدٲیی تہٕ شخصی زِندگی  

فرحان اختر اوس ممبئی مَنٛز، سکرین رائٹر جاوید اختر تہٕ حنی ایرانی سنٛد دۄیم شُر۔ أمس چھےٚ اَکھ بٔڑ بیٚنہِ، لکھٲر تہٕ ہدایت کار زویا اختر سہ اوس واریاہ جوان ییٚلہ أمؠ سٕنٛدؠ مٲلؠ ماجہٕ  طلاق دیتؠ تہٕ أمؠ سٕنٛد مٲلؠ کوٚر 1984 مَنٛز اداکارہ شابَنا آزمی سٟتؠ خانٛدر۔ أمہ سٕنٛز ماجہ تھوٚو باندرا بینٛڈ سٕٹینٛڈس مَنٛز خانٛدٲنی گرٕ برقرار تہٕ تھٲوٕن پننؠن شُرؠن پروَرِش۔ اخترن کٔر مٗممبئی کس مانیک جی کوپر سکوٗلس مَنٛز تٲلیٖم حٲصل تہٕ پتہٕ کٔرٕن مٗمبییی کس ایچ آر کالج مَنٛز قانونٕچ ڈِگری حٲصل۔ اختر سنٛد مول، یس زؠنٕہ تہٕ ثقافتس مَنٛز اَکھ مُسلمان چھ، چھ اَکھ سوشلسٹ تہٕ أمؠ چھ پانس اَکھ ملحد بیان کوٚرمت۔ اختر سٕنٛز موج، یوٚس ہنٛدستانس مَنٛز أکس ایرانی زورواسٹرین خانٛدانس مَنٛز پیٛوٚو، چھےٚ مذہبس سٟتؠ لاتعلق، تہٕ ٲس پنٛنیٚن شُرؠن بغٲر مذہب بڑاونہٕ دِنہٕ پؠٹھ مطمئن۔ اخترن چھِ وونمت زِ سہ چھ اَکھ بےٚ مذہب۔

 حَوالہٕ 

زٲژ:ہِندوستٲنؠ اَداکار